ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าปุยนุ่น อาศัยอำนาจตามความในมาตรา ๔ และมาตรา ๑๗แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้า ออกประกาศไว้ดังต่อไปนี้ข้อ ๑ให้ยกเลิกประกาศกระทรวงพาณิชย์ เรื่องหลักเกณฑ์และวิธีการจัดให้มีการตรวจสอบและการตรวจสอบมาตรฐานสินค้าปุยนุ่น ลงวันที่๔ สิงหาคม ๒๕๒๔ และให้ใช้ประกาศฉบับนี้แทนข้อ ๒การจัดให้มีการตรวจสอบมาตรฐานสินค้าปุยนุ่น ให้ผู้ทำการค้าขาออกซึ่งสินค้ามาตรฐานปุยนุ่นปฏิบัติตามหลักเกณฑ์และวิธีการ ต่อไปนี้๒.๑การจัดให้มีการตรวจสอบแต่ละวันให้กระทำได้ในระหว่างเวลา ๐๘.๓๐ น. ถึงเวลา ๑๗.๓๐ น.การจัดให้มีการตรวจสอบนอกเวลาดังกล่าวจะกระทำได้เมื่อได้รับอนุญาตเป็นหนังสือจากสำนักงานมาตรฐานสินค้า๒.๒สถานที่ที่จัดให้มีการตรวจสอบต้องอยู่ในท้องที่หรือเขตที่สำนักงานมาตรฐานสินค้าได้กำหนดให้เป็นท้องที่หรือเขตที่จะจัดให้มีการตรวจสอบมาตรฐานสินค้าได้๒.๓ สถานที่ที่จัดให้มีการตรวจสอบต้องมีแสงสว่างพอเพียงที่จะทำการตรวจสอบมาตรฐานสินค้าได้๒.๔แสดงเครื่องหมายเพื่อให้เห็นว่าปุยนุ่นที่จะจัดให้มีการตรวจสอบนั้นเป็นสินค้าที่ทำหรือมีไว้เพื่อจำหน่ายในทางการค้าขาออก ทั้งนี้ให้เป็นไปตามหลักเกณฑ์และวิธีการที่รัฐมนตรีกำหนด๒.๕ จัดสินค้าปุยนุ่นที่จะจัดให้มีการตรวจสอบไว้เป็นกองแยกตามชนิดชั้น และผู้ผลิต และต้องมีปริมาณกองละไม่เกิน ๕๒๐ มัดข้อ ๓การตรวจสอบมาตรฐานสินค้าปุยนุ่น ให้แบ่งการตรวจสอบออกเป็น ๒ ขั้นตอนและให้ผู้มีหน้าที่ตรวจสอบมาตรฐานสินค้าปุยนุ่นปฏิบัติตามหลักเกณฑ์และวิธีการต่อไปนี้๓.๑ การตรวจสอบขั้นชักตัวอย่างเพื่อตรวจสอบก่อนตรวจปล่อย๓.๑.๑ชักตัวอย่างไว้หนึ่งตัวอย่างต่อสินค้าปุยนุ่นหนึ่งกองโดยสุ่มชักตัวอย่างจากมัดปุยนุ่นไม่น้อยกว่าร้อยละ ๑๐ ของจำนวนมัดทั้งหมดแต่ละมัดต้องชักตัวอย่างไม่น้อยกว่า ๒๐ กรัม และต้องชักตัวอย่างรวมกันทั้งหมดไม่น้อยกว่า๓๐๐ กรัม๓.๑.๒ แบ่งตัวอย่างสินค้าปุยนุ่นตาม ๓.๑.๑ออกเป็น ๖ ส่วน แต่ละส่วนมีน้ำหนักไม่น้อยกว่า ๕๐ กรัมนำตัวอย่างแต่ละส่วนบรรจุลงในถุงหรือภาชนะที่ป้องกันการเปลี่ยนแปลงสภาพของตัวอย่างได้ผนึกสลากแสดง วัน เดือน ปี ที่ชักตัวอย่างและให้ผู้มีหน้าที่ ตรวจสอบมาตรฐานสินค้าผู้จัดให้มีการตรวจสอบมาตรฐานสินค้าหรือผู้แทนที่อยู่ในขณะชักตัวอย่างลงลายมือชื่อกำกับไว้ด้วยทำตราประทับปากถุงหรือภาชนะแล้วให้ผู้ที่เกี่ยวข้องดังกล่าวข้างต้นลงลายมือชื่อคาบรอยผนึกมอบตัวอย่างดังกล่าวให้ผู้มีหน้าที่รับมอบตามที่กำหนดไว้ในกฎกระทรวง๓.๑.๓ ผนึกสลากแสดงวัน เดือน ปีและปริมาณสินค้าแล้วทำตราประทับกองสินค้าปุยนุ่นที่ได้ชักตัวอย่างไว้แล้วนั้นในลักษณะที่สามารถใช้เป็นหลักฐานในการรักษาสินค้านั้นมิให้ถูกเพิ่มเติมหรือสับเปลี่ยนหรือเปลี่ยนแปลงได้๓.๒ การตรวจสอบขั้นตรวจปล่อย๓.๒.๑ สุ่มมัดปุยนุ่นจากกองสินค้าปุยนุ่นที่ได้ดำเนินการตาม๓.๑ซึ่งปรากฏผลการวิเคราะห์ตัวอย่างว่าถูกต้องตามมาตรฐานสินค้าที่กำหนดและแก้มัดตรวจสอบคุณภาพทางกายภาพของปุยนุ่นภายในมัดในสถานที่ที่มีแสงสว่างตามธรรมชาติพอเพียงและตรวจสอบน้ำหนักของวัตถุที่ใช้ในการหุ้มห่อผูกรัดมัดปุยนุ่นจำนวนมัดปุยนุ่นที่ต้องแก้มัดตรวจสอบให้เป็นไปตามอัตราต่อไปนี้ จำนวนมัดทั้งหมดในกอง จำนวนมัดที่ต้องแก้ ๒ ๒๐ ไม่น้อยกว่า๑ ๒๑๑๒๐ ไม่น้อยกว่า๒ ๑๒๑ ๒๒๐ ไม่น้อยกว่า๓ ๒๒๑ ๓๒๐ ไม่น้อยกว่า๔ ๓๒๑ ๔๒๐ ไม่น้อยกว่า๕ ๔๒๑ ๕๒๐ ไม่น้อยกว่า๖ถ้าปุยนุ่นที่ได้แก้มัดตรวจสอบรายการดังกล่าวข้างต้นถูกต้องตามมาตรฐานทุกมัดให้ถือว่าคุณภาพทางกายภาพของปุยนุ่นภายในมัดและน้ำหนักของวัตถุที่ใช้หุ้มห่อผูกรัดมัดปุยนุ่นกองนั้นถูกต้องตามมาตรฐานชักตัวอย่างปุยนุ่นที่ได้แก้มัดตรวจสอบตามที่ระบุในวรรคก่อนไว้เป็นหลักฐานหนึ่งตัวอย่างโดยให้ชักตัวอย่างจากปุยนุ่นที่ได้แก้มัดตรวจสอบทุกมัด แล้วดำเนินการตาม ๓.๑.๒๓.๒.๒ตรวจสอบการหุ้มห่อผูกรัดและน้ำหนักของมัดปุยนุ่นทุกมัดที่จะพึงออกใบรับรองมาตรฐานสินค้าให้แล้วประทับน้ำหนักนั้นพร้อมทั้งน้ำหนักโดยเฉลี่ยของวัตถุที่ใช้ในการหุ้มห่อผูกรัดปุยนุ่นไว้ที่มัดปุยนุ่นนั้นในกรณีที่ปรากฏว่าปุยนุ่นมัดใดมีการหุ้มห่อผูกรัดหรือมีน้ำหนักของมัดไม่ถูกต้องตามมาตรฐานสินค้าที่กำหนดไว้ให้ถือว่าเฉพาะปุยนุ่นมัดนั้นเท่านั้นที่ผิดมาตรฐาน๓.๒.๓ตรวจสอบขนาดของมัดปุยนุ่นโดยการสุ่มตัวอย่างไม่น้อยกว่าร้อยละ ๕ ของจำนวนมัดปุยนุ่นทั้งหมดที่จะพึงออกใบรับรองมาตรฐานสินค้าให้ถ้าปรากฏว่ามัดปุยนุ่นที่ได้สุ่มตัวอย่างตรวจสอบตามวรรคหนึ่งมัดใดมัดหนึ่งมีขนาดไม่ถูกต้องตามมาตรฐานที่กำหนดไว้ให้ตรวจสอบขนาดของมัดปุยนุ่นทุกมัดที่จะพึงออกใบรับรองมาตรฐานสินค้าให้ในกรณีเช่นนี้ ให้ถือว่าเฉพาะปุยนุ่นมัดที่มีขนาดไม่ถูกต้องตามมาตรฐานที่กำหนดไว้เท่านั้นที่ผิดมาตรฐาน๓.๒.๔ในกรณีที่ต้องบรรทุกสินค้าปุยนุ่นที่ได้รับการตรวจสอบแล้วไปขนถ่าย ณท่าเรือที่อยู่ห่างไกลจากสถานที่ที่จัดให้มีการตรวจสอบต้องทำตราประทับสินค้าปุยนุ่นที่บรรทุกอยู่ในยานพาหนะนั้นไว้ในลักษณะที่สามารถใช้เป็นหลักฐานในการป้องกันการเพิ่มเติมหรือสับเปลี่ยนหรือเปลี่ยนแปลงได้๓.๒.๕ เมื่อสิ้นเวลาตรวจสอบในแต่ละวันและการจัดให้มีการตรวจสอบนั้นยังไม่แล้วเสร็จต้องทำตราประทับสินค้าปุยนุ่นที่ยังตรวจสอบไม่แล้วเสร็จนั้น เพื่อป้องกันการเพิ่มเติมหรือสับเปลี่ยนหรือเปลี่ยนแปลงไว้ด้วยทั้งนี้ตั้งแต่วันถัดจากวันประกาศในราชกิจจานุเบกษา เป็นต้นไป[๑]ประกาศณ วันที่ ๙ พฤษภาคม ๒๕๓๒สุบิน ปิ่นขยันรัฐมนตรีว่าการกระทรวงพาณิชย์อุษมล/ผู้จัดทำ๑๙กันยายน ๒๕๕๔[๑] ราชกิจจานุเบกษาเล่ม ๑๐๖/ตอนที่ ๘๑/หน้า ๓๕๒๒/๒๓ พฤษภาคม ๒๕๓๒